Diari Oficial de la Generalitat Valenciana


Sumari del DOGV 4455, del 07-03-2003 (2003/2748)

DECRET 17/2003, de 4 de març, del Consell de la Generalitat, pel qual s'acorda la reversió al patrimoni de la Generalitat del dret d'ús de l'immoble situat a la plaça Mayorazgo Andrés Sendra, núm. 15, de Pego, cedit a l'ajuntament de la dita població pel termini de deu anys.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2748


Data del document
:   04-03-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Pego
    * propietat immobiliària
    * cultura regional
    * transmissió de la propietat

DECRET 17/2003, de 4 de març, del Consell de la Generalitat, pel qual s'acorda la reversió al patrimoni de la Generalitat del dret d'ús de l'immoble situat a la plaça Mayorazgo Andrés Sendra, núm. 15, de Pego, cedit a l'ajuntament de la dita població pel termini de deu anys. [2003/2748]
  
Mitjançant el Reial Decret 4099/1982, de 29 de desembre, fou transferit per l'Estat a la Generalitat l'immoble situat a la plaça Mayorazgo Andrés Sendra, núm. 15, de Pego, que consta d'alta en el Inventari General de Béns i Drets de la Generalitat Valenciana amb el codi A02/03/102/0002, com a bé patrimonial.
  
Pel Decret 174/1996, de 2 d'octubre, del Consell de la Generalitat, fou cedit a l'Ajuntament de Pego l'ús gratuït, pel termini de deu anys, de l'immoble referit. La cessió quedava condicionada al fet que l'ajuntament rehabilitara l'immoble i el destinara a la formació de persones adultes i altres activitats educatives i culturals.
  
El 22 d'octubre de 1996 la directora general de Tributs i Patrimoni, de la Conselleria d'Economia, Hisenda i Ocupació, i el alcalde-president de l'Ajuntament de Pego varen subscriure el document administratiu on es formalitzava la cessió d'ús de l'immoble.
  
El Servei de Gestió Immobiliària de la Direcció General de Patrimoni ha informat que no s'han realitzat les obres de rehabilitació a les quals estava condicionada la cessió de l'immoble.
  
Concedit tràmit d'audiència, l'Ajuntament de Pego ha manifestat que l'incompliment de la condició de rehabilitar l'immoble ha sigut ocasionat per la impossibilitat d'efectuar la inversió econòmica, ja que l'immoble consta inscrit a favor de terceres persones i la planta baixa es troba ocupada per un bar. L'ajuntament mencionat sol·licita que es realitzen les gestions necessàries per a garantir a l'ajuntament l'ús complet de l'immoble.
  
En virtut d'això, atés que l'immoble no ha sigut destinat a l'ús previst en el decret de cessió, i d'acord amb el que disposa l'article 44 de la Llei 3/1986, de 24 d'octubre, de Patrimoni de la Generalitat, a proposta del conseller d'Economía, Hisenda i Ocupació i amb la prèvia deliberació del Consell de la Generalitat, en la reunió del dia 4 de març de 2003,
  
DECRETE
  
Article 1
  
Revertir a favor del patrimoni de la Generalitat el dret d'ús sobre l'immoble situat a la plaça Mayorazgo Andrés Sendra, núm. 15, de Pego, cedit pel Consell de la Generalitat mitjançant el Decret 174/1996, de 2 d'octubre.
  
Article 2
  
Que la Direcció General de Patrimoni realitze les actuacions necessàries per a fer efectiu el que disposa el present decret.
  
València, 4 de març de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,